*Comunicat de presă*

*31 ianuarie 2025*

**ICR a lansat apelul la candidaturi pentru bursele destinate Cercetătorilor Străini**

Institutul Cultural Român lansează un apel la candidaturi pentru a oferi în anul 2025 trei burse pentru Cercetători Străini. Invităm cercetătorii interesați să trimită dosarele de candidatură până la data de **28 februarie 2025**, ora 13:00, ora României, la adresa de email foreignresearchers@icr.ro.

**Bursele destinate Cercetătorilor Străini** constau în sprijinul financiar pentru un stagiu de 3 (trei) luni, într-o instituţie de profil din România, în vederea elaborării unei lucrări ce dezbate subiecte ce ţin de diverse sfere ale societăţii româneşti. Programul este dedicat perfecţionării academice, vizând atât doctoranzi care lucrează pe o temă românească, pentru pregătirea lucrărilor de doctorat, cât şi cercetători consacraţi. Selecţia este făcută de o comisie independentă de specialişti pe baza dosarelor de candidatură primite. Dosarul de candidatură trebuie să conţină, printre altele, două scrisori de recomandare din partea specialiștilor din domeniu.

**Numărul de burse acordate anual**: 3 (trei)

**Durata bursei**: 3 (trei) luni, în perioada 01 aprilie - 30 noiembrie 2025

**Domeniile pentru care se organizează evaluarea şi selecţia:** cercetare şi documentare în domeniile:

* Arte vizuale, curatoriat şi critică de artă, muzeologie/muzeografie;
* Muzică şi muzicologie;
* Arhitectură, urbanism şi design;
* Literatură şi critică literară;
* Patrimoniu cultural;
* Management cultural;
* Ştiinţe economice;
* Științe umane și sociale.

**Data limită pentru depunerea dosarelor: 28 februarie 2025, ora 13:00**, ora României.

**Sumele acordate:** 5.000 euro/bursă.

**Documente necesare pentru înscriere (dosarul de solicitare a bursei):**

1. formularul de înscriere;
2. CV;
3. copia după actul de identitate/paşaport;
4. un proiect de cercetare;
5. 2 (două) scrisori de recomandare din partea specialiștilor din domeniu;
6. copii printate după studiile publicate în ultimii 2 (doi) ani într-o revistă de specialitate recunoscută în domeniul de cercetare ales de către candidat;
7. un plan de lucru în perioada pentru care se solicită bursa;
8. în cazul doctoranzilor, copii după documente oficiale care atestă participarea într-un program doctoral acreditat;
9. declarație pe propria răspundere din care să rezulte că toate documentele trimise sunt conforme cu originalul.

Documentaţia va fi redactată și depusă în limba engleză.

**CALENDAR**

Publicarea anunțului – 31 ianuarie 2025;

Data limită pentru depunerea dosarelor – 28 februarie 2025, ora 13:00, ora României;

Afișarea rezultatelor – 14 martie 2025;

Depunerea contestațiilor – 17 – 18 martie 2025, ora 16:00, ora României;

Soluționarea contestațiilor și afișarea rezultatelor – 26 martie 2025;

Afișarea rezultatelor finale – 26 martie 2025;

Semnarea contractelor: 31 martie – 15 aprilie 2025.

Regulamentul și formularul de înscriere sunt disponibile pe site: [www.icr.ro/categorii/burse](http://www.icr.ro/categorii/burse)

**Contact:** **foreignresearchers@icr.ro**